ก่อนหน้านี้เมื่อปีสองปีก่อนเคยตรวจเจอโรคความดันโลหิตสูงตอนอายุ16และได้ยามาทานทุกเดือนค่ะ แต่ไม่ได้ไปรับยามากินตามนัดทุกเดือนแล้วประมาณปีนึงได้ ตอนนี้มีอาการใจเต้นรัว เหนื่อยง่ายมากๆทั้งที่ไม่ได้ทำอะไรหนักเลย แค่ยืนไม่ถึงนาทีก็เหนื่อยจนต้องรีบนั่งเพราะรู้สึกจะวูบตลอดเวลา ตาลายสั่นๆ พอลองเอามือจับที่อกดูก็ใจเต้นรัวมากๆ หายใจติดขัดต้องนั่งสักพักถึงจะหาย มีผลจากที่ไม่ได้ไปรับยามาทานมั้ยคะ ช่วงที่ยังทานยาตามปกติมีการเจาะเลือดทุกเดือน ก็เปลี่ยนขนาดไซริ้งเจาะเลือดให้ใหญ่ขึ้น แล้วก็มีการพาไปฉีดยาอะไรสักอย่างที่ห้องตรวจคลื่นหัวใจฉีดที่ข้อมือชาไปทั้งแขนเลยค่ะ หรือจะมีผลจากการติดห้องมั้ยคะเพราะนี่อยู่ในห้องทั้งวันติดต่อกันนานมากๆเลย
สวัสดีค่ะงานใจสั่น เป็นอาการที่รู้สึกว่าหัวใจเต้นไม่เป็นปกติ การเต้นของหัวใจขาดหายไป เต้นไม่เป็นจังหวะ เต้นไม่สม่ำเสมอ หรือเต้นเร็วกว่าปกติอาการใจสั่น เต้นรัว เหนื่อยง่ายมากขึ้น ตาลาย ต้องรีบนั่งพัก อาจจะเกิดจาก ความเครียด ออกกำลังกายหนักเกินไป ผลข้างเคียงจากยาบางชนิด หรือสาเหตุรุนแรงที่พบได้น้อย เช่น ภาวะหัวใจเต้นผิดจังหวะ โรคต่อมไทรอยด์ทำงานมากผิดปกติ มีการใช้ยาหรือสารเสพติดที่กระตุ้นการทำงานของหัวใจ หรือมีสาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยได้โดยยาที่ใช้ลดความดันโลหิตนั้น มีหลายชนิดหลายแบบ มีทั้งแบบที่ทำให้อัตราการเต้นของหัวใจช้าหรือเร็วขึ้นก็ได้ จึงยังบอกไม่ได้โดยตรงว่าการหยุดยาจะเป็นสาเหตุหรือไม่ในเบื้องต้น งดการทำงานหนักๆ ถ้ามีอาการให้รีบนั่งพักในที่ที่อากาศถ่ายเทดี รับประทานอาหารที่ดีต่อสุขภาพ งดการดื่มชา กาแฟ แอลกอฮอล์ งดการใช้สารเสพติดแต่ถ้ามีอาการใจสั่นมากขึ้นเรื่อยๆ เป็นตลอด เหนื่อยเยอะ เหนื่อยจนทำกิจวัตรประจำวันไม่ได้ตามปกติ ควรไปพบแพทย์